Diari Oficial de la Generalitat Valenciana


Sumari del DOGV 1646, del 21-10-1991 (1991/822946)

ACORD de 15 d'octubre de 1991, del Govern Valencià, pel qual s'aprova definitivament el projecte de modificació puntual núm. 29 del Pla General d'Ordenació Urbana d'Ibi, que afecta les illes de cases 321i322, motivada pel projecte de construcció de l'Institut Tecnològic de la Joguina.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1646

Data del DOGV
:   21-10-1991

Secció del DOGV
:   ALTRES DISPOSICIONS

Número del document
:   1991/822946


Data del document
:   15-10-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 15 d'octubre de 1991, del Govern Valencià, pel qual s'aprova definitivament el projecte de modificació puntual núm.29 del pla general d'ordenació urbana d'Ibi, que afecta les illes de cases 321 i 322, motivada pel projecte de construcció de l'Institut Tecnològic de la Joguina.  
El Govern Valencià, en la reunió de 15 d'octubre de 1991, adopta l'acord següent:  
El Ple de l'Ajuntament d'Ibi, en sessió celebrada el 31 de gener de 1991, acordà l'aprovació inicial del projecte de modificació puntual del Pla General d'Ordenació Urbana consistent en el canvi d'ubicació i qualificació de les illes 321 i 322, i el va sotmetre a informació pública durant el termini d'un mes mitjançant la inserció d'anuncis en el diari «Informació» del dia 9 de febrer de 1991 i en el Butlletí Oficial de la Província el dia 20 de febrer de 1991, sense que s'hi presentés cap al·legació.  
Amb data 26 d'abril de 1991, el ple de l'ajuntament d'Ibi acordà aprovar provisionalment el projecte de modificació esmentat.  
La modificació que es pretén realitzar es concreta en el canvi de qualificació de l?illa 321, actualment destinada a ús d'habitatge unifamiliar en filera, pel de tolerància industrial, augmentant la seua superfície en 728 m2 superfície que al seu torn es trau de l?illa 322, que manté, no obstant això, l'anterior ús d'habitatge unifamiliar de protecció pública. Tot això motivat per la necessitat de reserva de sòl per a la pròxima construcció de l?Institut Tecnològic de la Joguina.  
Les modificacions descrites signifiquen un canvi d'ubicació d'una zona verda prevista en l'actual Pla General d'Ordenació Urbana. Cal destacar que la nova ubicació proposada per a la zona verda no significa cap minva de la seua superfície i es limita a una nova redistribució d'aquesta entre els passatges anomenats Transversal i Longitudinal i el carrer Vallaora.  
El projecte de modificació que es pretén dur a terme per l'Ajuntament d'Ibi parteix de la possibilitat d'instal·lar l?Institut Tecnològic de la Joguina, en col·laboració amb l?IMPIVA, en un municipi de forta tradició industrial joguinera, que per ella mateixa justifica la reserva i la localització idònia del sòl necessari per a la seua construcció.  
El Conseller d'Obres Públiques, Urbanisme i Transports informà favorablement sobre el projecte mitjançant Resolució d'11 de juny de 1991.  
Amb data 5 de setembre de 1991, la Comissió Permanent del Consell d'Estat emeté un dictamen favorable respecte d'això en el sentit que pot aprovar-se el projecte de modificació núm. 29 del Pla General d'Ordenació Urbana d'Ibi, consistent en el canvi d'ubicació i qualificació de part de l?edificació a les illes 321 i 322 del sòl urbà.  
S'ha seguit el procediment establert en els articles 40, 41 i 50 de la Llei del Sòl i l'article 161.1 en relació amb els articles 125, 126, 127, 128 i 131 del Reglament de Planejament.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, d'acord amb el Consell d'Estat, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el projecte de modificació puntual núm. 29 del Pla General d'Ordenació Urbana d'Ibi, que afecta les illes 321 i 322, motivada pel projecte de construcció de l'Institut Tecnològic de la Joguina.  
Contra l'acord transcrit, que esgota la via administrativa, hom pot interposar recurs de reposició davant el Govern Valencià en el termini d'un mes, comptador des de l'endemà del dia en què es publique aquest acord.  
València, 15 de octubre de 1991.  
El Conseller Secretari del Govern Valencià,   
EMERIT BONO I MARTINEZ